**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO ĮSIGIJIMO SAVIKAINOS PADIDINIMO**

2022 m. sausio 27 d. Nr. B1-12

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“, 32.1 punktu, atsižvelgdama į Molėtų rajono savivaldybės administracijos 2021 m. įgyvendintą projektą „Sporto aikštelės Jaunimo g. 1, Molėtų mieste, paprasto remonto aprašas. Parengimo metai 2020 Nr. ROL-20/08“,

Molėtų rajono savivaldybės taryba nusprendžia:

Padidinti Molėtų rajono savivaldybei nuosavybės teise priklausančio ir šiuo metu Molėtų progimnazijos patikėjimo teise valdomo sporto inžinerinio statinio – sporto aikštelės (inventorinis Nr. 01300003; unikalus Nr. 4400-5061-3128; įsigijimo savikaina 53993,57 Eur, likutinė vertė 2022 m. sausio 1 d. 6132,13 Eur), esančios Molėtų m., Jaunimo g. 1, įsigijimo savikainą esminio pagerinimo darbų įsigijimo verte (balansinė sąskaita 1210121; finansavimo šaltinis – valstybės biudžeto lėšos) – 89188,41 (aštuoniasdešimt devyniais tūkstančiais šimtu aštuoniasdešimt aštuoniais Eur ir 41 ct) Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika